एनएसएस शिविर का समापन
श्रीराजेंद्र सूरी कुंदन जैन राजकीय महिला महाविद्यालय में चल रहे राष्ट्रीय सेवा योजना शिविर का बुधवार को समापन हुआ। व्याख्याता इंदु सक्सेना ने महिला शिक्षा सामाजिक समरसता पर जोर देते हुए लोगों को स्वच्छता के बारे में जागरूक करने सरकारी योजनाओं से लाभान्वित करने की बात कही। बीएल कुम्हार ने स्वयंसेविकाओं को सेवा कार्यों में जुटे रहने की बात कही। शिविर के दौरान आयोजित खेलकूद प्रतियोगिताओं के विजेताओं को अतिथियों की ओर से पुरस्कृत किया गया। कार्यक्रम अधिकारी सोहनलाल ने प्रतिवेदन प्रस्तुत किया। इस दौरान व्याख्याता बीएल देवड़ा, डॉ. वगताराम चौधरी, विष्णु कुमार गोयल, मुकेश कुमार, शंकरलाल माली लालाराम सहित स्वयंसेविकाएं उपस्थित थी।
जालोर. एनएसएस शिविर के समापन कार्यक्रम को संबोधित करते वक्ता।
hin_Deva hin_Deva hin_Deva